Анатоль Свірыдавіч Шпакаў

Анатоль Свірыдавіч Шпакаў () — расійскі вучоны ў галіне сельскай гаспадаркі, член-карэспандэнт Расійскай акадэміі навук, заслужаны дзеяч навукі Расійскай Федэрацыі.

 Біяграфія 
Нарадзіўся 9 лістапада 1947 года ў в. Усцінавічы Краснапольскага раёна Магілёўскай вобласці.

У 1975 годзе скончыў Беларускую сельскагаспадарчую акадэмію. У 1976—1978 гадах працаваў аграномам саўгаса «Калінінскі» Магілёўскай вобласці. У 1978—2000 гадах — аспірант, затым малодшы, старэйшы навуковы супрацоўнік аддзела палявой кормавытворчасці, намеснік загадчыка лабараторыі севазваротаў, загадчык аддзела палявой кормавытворчасці, намеснік дырэктара па навуковай рабоце Усерасійскага НДІ кармоў імя В. Р. Вільямса. У 2000—2006 гадах — дырэктар ВНДІ кармоў, з 2006 года — галоўны навуковы супрацоўнік аддзела палявой кормавытворчасці ВНДІ кармоў.

 Навуковыя дасягненні 
У 1983 годзе абараніў дысертацыю на суісканне навуковай ступені кандыдата сельскагаспадарчых навук на тэму: «Прадуктыўнасць і якасць кукурузы на сілас у залежнасці ад нормаў угнаенняў пры вырошчванні яе на эрадаванай дзярнова-падзолістай глебе ў Цэнтральным раёне Нечарназемнай зоны». У 1996 годзе абараніў дысертацыю на суісканне навуковай ступені доктара сельскагаспадарчых навук на тэму: «Навуковае абгрунтаванне стварэння інтэнсіўных кармавых севазваротаў на аснове комплекснай ацэнкі культур у Цэнтральным эканамічным раёне».

Пры яго садзейнічанні на базе ВНДІ кармоў арганізаваны сумесна з Расійскім цэнтрам кансультавання галіновы цэнтр па кормавытворчасці.

Шпакаў А. С. — адзін з вядучых вучоных у галіне кормавытворчасці і агульнага земляробства. Яго навуковая дзейнасць звязана з даследаваннем сістэм палявой кормавытворчасці, кармавых і палявых севазваротаў, тэхналогій. Ён распрацоўвае пытанні адаптыўнай інтэнсіфікацыі лугапашавай гаспадаркі і навуковыя асновы краявіднага раянавання кармавых культур па прыродных зонах. Вырашае праблемы біёлагізацыі і экалагізацыі кормавытворчасці і земляробства, рэсурса — энергазберажэння, захавання і ўзнаўлення глебавай урадлівасці.

Прапанаваў сістэму палявых культур і асноўныя параметры яе праектавання для Цэнтральнага эканамічнага рэгіёна Расіі. Пад яго кіраўніцтвам і пры непасрэдным удзеле распрацоўваюцца новыя адаптыўныя, эканамічныя, высокаэфектыўныя сістэмы і тэхналогіі кормавытворчасці; ствараюцца і ўкараняюцца новыя сортакармовых культур; праводзіцца работа па стварэнню генафондаў кармавых раслін, метадаў іх фарміравання і ідэнтыфікацыі для вырашэння прыярытэтных задач селекцыі.

Доўгі час з’яўляўся членам бюро аддзялення раслінаводства, старшынёй секцыі палявой кормавытворчасці РАСХН, членам рэдкалегіі часопіса «Кормопроизводство».

Шпакавым А. С. апублікавана больш за 150 работ, з іх 10 манаграфій. Ім падрыхтавана 7 кандыдатаў навук, аказана арганізацыйная і навукова-метадычная дапамога ў падрыхтоўцы 5 доктарскіх дысертацый. З’яўляецца членам двух дысертацыйных саветаў у РГАУ імя К. А. Ціміразева і ВНДІ кармоў імя В. Р. Вільямса.

 Прызнанне 
 Доктар сельскагаспадарчых наук (1996),
 член-карэспандэнт РАСХН (1996),
 Заслужаны дзеяч навукі Расійскай Федэрацыі (2007),
 член-карэспандэнт Расійскай акадэміі навук (2014).

 Узнагароды 
Узнагароджаны медалём «В память 850-летия Москвы», граматамі Міністэрства сельскай гаспадаркі Расійскай Федэрацыі і РАСХН.

 Асноўныя працы 
 Концепция сохранения и повышения плодородия почвы на основе биологизации полевого кормопроизводства по природно-экономическим регионам России / в соавт./ — М.: 1999.
 Основные направления развития кормопроизводства Российской Федерации на период до 2010 года.- М.: 2001.
 Адаптивное кормопроизводство: проблемы и решения- М.: 2002.
 Кормовые культуры в системах земледелия и севооборотах. — М.: 2004.
 Агроландшафтно-экологическое районирование и адаптивная интенсификация кормопроизводства Центрального экономического района Российской Федерации.- М.: 2005.

 Крыніцы 

 Літаратура 
 Романенко Г. А.и др. Биографическая энциклопедия РАСХН, ВАСХНИЛ. — М.: 1992.

 Спасылкі 
 Шпаков А. С. в Энциклопедии известные учёные
 Шпаков А. С. в Биографической энциклопедии РАСХН
 Шпаков А. С. на портале Единое информационное пространство агрознаний 

Катэгорыя:Дактары сельскагаспадарчых навук
Катэгорыя:Аграномы Расіі